તારીખ ૦૧/૦૬/૨૦૦૬ થી શાળાનું નેતૃત્વ યુવાન,કુશળ અને ઉત્સાહી એવા શ્રી જિતેન્દ્રકુમાર એચ.દવે સંભાળે છે. તેમના યોગ્ય માર્ગદર્શન અને શાળા કર્મચારીઓની મહેનતથી શાળા દિન-પ્રતિદિન સફળતાના શિખરો સર કરીછે. શાળાની અદ્યતન કમ્પ્યુટર લેબ ૩૫ જેટલા કમ્પ્યુટર અને મલ્ટીમિડીયા પ્રોજેકટથી સજ્જ છે. શાળા કાર્યાલયમાં વ્યવહાર મહદઅંશે કમ્પુટરાઈઝ્ડ થઇ ગયેલ છે.શાળાના ઉચ્ચતર માધ્યમિક ની વિદ્યાર્થી સંખ્યા -૨૦૦ જેટલી થવા પામી છે .શાળામાં વર્ષ ૨૦૦૭-૦૮ થી એસ.એસ.સી. પરીક્ષા કેન્દ્ર પણ શરુથયેલ છે. શાળાનું ૨૦૧૧ -૧૨ નું પરિણામ ૯૫% આવેલ છે. શાળાના ઉચ્ચતર માધ્યમિક વિભાગનું પરિણામ છેલ્લા ત્રણ વર્ષથી ૧૦૦% આવેલ છે. શાળામાં ૨૨ જેટલા રૂમનું નિર્માણ કાર્ય પૂર્ણ થયેલ છે.પ્રત્યેક વર્ગખંડમાં પુરતું ફર્નીચર તથા વિદ્યાર્થીઓ માટે પંખા ની પણ પુરતી સંખ્યા માં વ્યવસ્થા કરેલ છે. વર્ષ દરમ્યાન શાળા શૈક્ષણિક કાર્ય ની સાથે સહઅભ્યાસિક પ્રવૃતિઓથી ધમધમતી હોય છે .શાળામાં સંસ્કાર સાથે શિક્ષણ આપી બાળકોના સર્વાંગી વિકાસ માટે પ્રયત્ન કરવામાં આવે છે .કન્યા કેળવણી ના પ્રચાર થી શાળામાં વિધ્યાર્થિનીઓની સંખ્યા -૨૨૫ થવા પામી છે. શાળામાં ધોરણ -૯થી૧૨ ના તમામ વિદ્યાર્થીઓ કમ્પ્યુટર શિક્ષણ લઇ રહ્યા છે .હાલમાં અમારી શાળામાં ૮૦% જેટલા વિદ્યાર્થીઓ બક્ષીપંચ કેટેગરીના અભ્યાસ કરી રહ્યા છે.